CELEX: 32014L0038
Language: hu
Date: 2014-03-10 00:00:00
Title: A Bizottság 2014/38/EU irányelve ( 2014. március 10. ) a 2008/57/EK európai parlamenti és tanácsi irányelv III. mellékletének a zajszennyezés tekintetében történő módosításáról  EGT-vonatkozású szöveg

11.3.2014   
            
            
               HU
            
            
               Az Európai Unió Hivatalos Lapja
            
            
               L 70/20
            
         
      A BIZOTTSÁG 2014/38/EU IRÁNYELVE
   
   (2014. március 10.)
   a 2008/57/EK európai parlamenti és tanácsi irányelv III. mellékletének a zajszennyezés tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vasúti rendszer Közösségen belüli kölcsönös átjárhatóságáról szóló, 2008. június 17-i 2008/57/EK európai parlamenti és tanácsi irányelvre (1) és különösen annak 30. cikke (3) bekezdésére,
   mivel:
   
               (1)
            
            
               Az új vagy korszerűsített járművek által kibocsátott zajjal kapcsolatban el kell kerülni a szigorúbb nemzeti követelmények bevezetését, mivel azok negatív hatással lennének a vasúti rendszer átjárhatóságára. Ezért a 2008/57/EK irányelv alapján elfogadott 2008/232/EK (2) és 2011/229/EU (3) bizottsági határozat maximális zajszinteket állapított meg az új nagysebességű és a hagyományos járművek tekintetében.
            
         
               (2)
            
            
               A 2008/57/EK irányelv III. mellékletének 1.4.4. pontja előírja, hogy a vasúti rendszer működtetésénél tiszteletben kell tartani a zajártalomra vonatkozó hatályos rendelkezéseket. Erre az alapvető követelményre szükség van a 2011/229/EU határozat mellékletének 4.2.1., 4.2.2. és 4.2.3. pontjában, valamint a 2008/232/EK határozat mellékletének 4.2.6.5.2., 4.2.6.5.3., 4.2.6.5.4. és 4.2.7.6. pontjában szereplő, zajjal kapcsolatos alapparaméterek pontos meghatározásához.
            
         
               (3)
            
            
               A 2008/57/EK irányelv III. mellékletének 1.4.4. pontja a hatályos rendelkezésekre hivatkozik anélkül, hogy pontosítaná azokat. Ezért a félreérthetőség elkerülése, valamint az irányelv által a zajvédelemmel kapcsolatban elérni szándékozott általános cél meghatározása érdekében az említett pontot módosítani kell.
            
         
               (4)
            
            
               Az ezen irányelvben előírt intézkedések összhangban vannak a 2008/57/EK irányelv 29. cikkének (1) bekezdése alapján létrehozott bizottság véleményével,
            
         ELFOGADTA EZT AZ IRÁNYELVET:
   1. cikk
   A 2008/57/EK irányelv III. mellékletének 1.4.4. pontja helyébe a következő szöveg lép:
   
      
                  „1.4.4.
               
               
                  A vasúti rendszer konstrukciója és működése nem okozhatja az általa keltett zaj meg nem engedett értékű kibocsátását:
                  
                              —
                           
                           
                              a 2012/34/EU irányelv 3. cikkében meghatározott vasúti infrastruktúrákhoz közeli területeken, és
                           
                        
                              —
                           
                           
                              a vezetőfülkében.”
                           
                        
            
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2015. január 1-ig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal a nemzeti törvény azon főbb rendelkezéseinek szövegét, amelyeket az ezen irányelv által szabályozott területen fogadnak el.
   (3)   Az ezen irányelv nemzeti jogba történő átültetésére és végrehajtására vonatkozó kötelezettségek nem vonatkoznak a Ciprusi Köztársaságra és a Máltai Köztársaságra mindaddig, amíg területükön nem hoznak létre vasúti rendszert.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2014. március 10-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 191., 2008.7.18., 1. o.
   
      (2)  A Bizottság 2008. február 21-i 2008/232/EK határozata a nagysebességű transzeurópai vasúti rendszer energiaellátás alrendszerére vonatkozó kölcsönös átjárhatósági műszaki előírásokról (HL L 84., 2008.3.26., 132. o.).
   
      (3)  A Bizottság 2011. április 4-i 2011/229/EU határozata a transzeurópai hagyományos vasúti rendszer „járművek – zaj” alrendszerére vonatkozó átjárhatósági műszaki előírásról (HL L 99., 2011.4.13., 1. o.).